Rikunarita-ORG/Wikinium huggingface dataset:
# Blein

She amm cruinlagh çhyndaa yn Chruinney mygeayrt y Ghrian ee **blein** (*yl.* **bleeantyn**; veih *blíadain* y Çhenn Yernish; Yernish: *bliain*, Gaelg Albinagh: *bliadhna*). 'Sy rollageydys, ta'n vlein Yooliagh jeant seose jeh 365.25 laaghyn as 86,400 tullee SI (gyn tulleeyn bishee).

Er oyr cleayney essylagh y Chruinney, foddee yn vlein y rheynn magh ayns imbee, lesh caghlaaghyn emshir, ooryn sollysh y laa, as, rere shen, y ghlasseraght as y troaraght. Ayns ny h-ardjyn sonderagh as fo-phoullagh ta kiare imbee goll er enney ayn: yn arragh, y sourey, yn fouyr, as y geurey. Ayns ardjyn grianchryssagh as fo-hropickagh ta'n vlein goll er rheynn magh ayns daa imbagh: yn imbagh fliaghee as yn imbagh çhirrym.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Aymarish

| Aymarish |
| --- |
| Aymar aru |
|  |
| Dooghyssagh ayns | Y Volivia, y Pheroo as Yn Çhillee. |
| Kynneeaght | sleih Aymara |
| Loayreyderyn dooghyssagh | 2,227,642 |
| Kynney çhengey | Aymaragh
* **Aymarish**
 |
| Coadyn çhengey |
| ISO 639-1 | `ay` |
| ISO 639-2 | `aym` |
| ISO 639-3 | `aym` – coad ooilley-ghoaillagh Coadyn neurheynnagh: `ayr` – Aymarish Veanagh `ayc` – Aymarish Yiass |
| ELP | Aymara |

She çhengey Aymaragh ny h-Aymaree ee **Aymarish** (*Aymar aru*). Ta staydys oikoil eck 'syn yn Volivia as yn Pheroo, as t'ee ry-chlashtyn ayns yn Çhillee as yn Argenteen myrgeddin. She çhengey ghleiynagh t'ayn, as ta oardagh kione-cass-breear eck.

## Imraaghyn

## Lioaryn a.r.e.

* Núñez, R., & Sweetser, E. *With the Future Behind Them : Convergent Evidence From Aymara Language and Gesture in the Crosslinguistic Comparison of Spatial Construals of Time.* Cognitive Science, 30(3), 1-49.
* Gifford, Douglas. *Time Metaphors in Aymara and Quechua*. St. Andrews: University of St. Andrews, 1986.
* Guzmán de Rojas, Iván. *Logical and Linguistic Problems of Social Communication with the Aymara People*. Manuscript report / International Development Research Centre, 66e. [Ottawa]: International Development Research Centre, 1985.
* Hardman, Martha James. *The Aymara Language in Its Social and Cultural Context: A Collection Essays on Aspects of Aymara Language and Culture*. Gainesville: University Presses of Florida, 1981. ISBN 0-8130-0695-3
* Hardman, Martha James, Juana Vásquez, and Juan de Dios Yapita. *Aymara Grammatical Sketch: To Be Used with Aymar Ar Yatiqañataki*. Gainesville, Fla: Aymara Language Materials Project, Dept. of Anthropology, University of Florida, 1971.
* Hardman, Martha James. Primary research materials online as full-text in the University of Florida's Digital Collections, on Dr. Hardman's website, and learning Aymara resources by Dr. Hardman.

## Kianglaghyn magh

* Rolley tasht-fockle Swadesh Aymarish
*
* www.aymara.org (Baarle, Spaainish, Aymarish)
* The Sounds of the Andean Languages jallooyn, fockley magh as fys er Quechuaish as Aymarish
* Ethnologue er Aymarish
* Kicklipaid Aymarish
* Fockleyr Aymarish - Baarle veih Webster's Online Dictionary - The Rosetta Edition.
* Aymara - Compendio de Estrutura Fonológica y Gramatical, artyn çhengoaylleeagh (Spaainish)

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Jelune

She **Jelune** (enmyn elley: **Jelhein**, **Lhein**, **Luain**) laa yn çhiaghtin eddyr Jedoonee as Jemayrt. Rere yn ISO 8601 she Jelune kied laa y çhiaghtin agh 'sy chooid smoo jeh çheeraghyn Creestiagh 'syn Oarpey, 'syn Aishey as Yiass ta'n pobble sursmooinaghtyn dy vel eh Jedoonee kied laa 'sy çhiaghtin.

'Sy theihll noa-emshiragh t'eh er credjal dy vel Jelune kied laa y çhiaghtyn obbree.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Jemayrt

She **Jemayrt** ny **yn Vayrt** yn laa 'sy çhiaghtyn eddyr Jelune as Jecrean.

## Ayns çhengaghyn elley

|  |  |  |
| --- | --- | --- |
| **Çhengey** | **Ennym** | **Bun-ocklaght** |
| Spaainish Cataloanish Galeeshish Frangish Iddaalish Romaanish Tagalogish Ladjyn Gaelg ny h-Albey | martes *dimarts* *martes* *mardi* *martedì* *marţi* *Martes* *díes martis* *Dimàirt* | Laa Vart |
| Bascish | *asteartea*, *martitzena* | Mean yn çhiaghtin |
| Baarle Germaanish Soolynnish Finnlynnish | *Tuesday* *Dienstag* *Tisdag* *tiistai* | día de Tyr |
| Portiugish Arabish Ewnish Greagish Pershish Turkish | *terça-feira* الثّـُلاَثَاء *(al-thulāthā')* יום שלישי Τρίτη سه‌شنبه *(sešanbé)* salı | Yn trass laa jeh'n çhiaghtin |
| Koreeish | 화요일(火曜日) *(wha yo il)* | Laa yn aile |
| Shapaanish | 火曜日 *(kayôbi)* | Laa yn aile |
| Sheenish | 星期二 *(xīng qī èr)* | Yn nah laa jeh'n çhiaghtin |
| Quechua | *atipachaw* | Laa Atipa (yn jee cosoylagh rish Mart) |
| Rooshish Sloveanish Sheckish Ookraanish | Вторник '('vtórnik)torekúterý *Вівторок* (vivtórok) | Yn nah laa jeh'n çhiaghtin |
# Jecrean

She **Jecrean** (enmyn elley: **Crean**, **Curain**) yn laa 'sy çhiaghtyn eddyr Jemayrt as Jerdein. Rere yn ISO 8601 t'eh myr y treeoo laa jeh'n çhiaghtyn.

## Jecreanyn enmyssit

* Jecrean ny Leoie, y chied laa jeh'n Chargys, daeed laa roish Caisht (gyn Doonaghtyn y chur 'syn earroo)
* Jecrean y Vrah, ennym da'n Chrean ayns mean Shiaghtyn ny Caisht, nar ren Jool Iscariot skeeal er Yeesey Chreest lesh ny Shenn Rauee.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Jerdein

She **Jerdein** ny **Jardain** yn laa 'sy çhiaghtyn eddyr Jecrean as Jeheiney. Rere yn ISO 8601 t'eh myr y kiarroo laa jeh'n çhiaghtyn.

## Jerdeinyn enmyssit

* Jerdein Caisht, y Jerdein roish Caisht - y laa er haghyr y Shibber Jerrinagh
* Jerdein Frastyl, y Jerdein ta daeed laa ny yei ny Caisht, tra hie Nyn Jiarn seose dys niau.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Jeheiney

She **Jeheiney** ny **yn Eney** yn laa 'sy çhiaghtyn eddyr Jerdein as Jesarn. Rere yn ISO 8601 t'eh myr y queiggoo laa jeh'n çhiaghtyn.

## Jeheinaghyn enmyssit

* Jeheiney Caisht, y Jeheiney roish Caisht. Ta'n laa shoh cur crossey Yeesey Chreest ayns cooinaghtyn.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Jesarn

Saturnus, Caravaggio, 16-oo eash
She **Jesarn** ny **Sarn** yn laa 'sy çhiaghtyn eddyr Jeheiney as Jedoonee. Rere yn ISO 8601 t'eh myr y sheyoo laa jeh'n çhiaghtyn.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Jedoonee

She **Jedoonee** ny **yn Doonaght** yn laa 'sy çhiaghtyn eddyr Jesarn as Jelune. Rere yn ISO 8601 t'eh myr y shiaghtoo laa jeh'n çhiaghtyn.

## Doonaghtyn enmyssit

* Doonaght Caisht, y laa smoo scanshoil 'syn 'eaillere Creestee.
* Doonaght Kingeesh, y chied Doonaght ny yei ny Caisht.
* Doonaght ny Palmyn, y chied Doonaght roish Caisht.
* Doonaght Trinaid, y chied Doonaght ny yei ny Kingeesh.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Oor

She unnid traa **oor** (lesh y chowrey **h** ny **hr**). Cha nel ee ny h-unnid SI agh t'ee er ny h-ymmyd marish unnidyn yn SI.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Mee

She unnid traa ee **mee** (ASE: [miː], veih *mé* y Çhenn Yernish). Va'n unnid shen ymmydit da'n chied cheayrt ayns Mesopotamia myr lhing najooragh bentyn rish gleashaght yn Eayst. Dirree eie yn vee magh ass çhymcheayrt keimyn yn Eayst. T'eh er fys ec ronseyderyn, rere taillaghyn toghailtit, dy row deiney coontey laaghyn bentyn rish gleashaght yn Eayst cha foddey sheear as yn Eash Henn-Chlaghagh. Meeghyn shynodagh yn ennym ta currit er ny meeghyn shen as ad coontit foast myr bun da ram lioaryn imbee. T'ad ymmydit dy rheynn magh y vlein.

## Feaillere Jooliagh as Gregoiragh

Ta 12 vee 'syn 'eaillere Gregoiragh, cosoylagh rish yn 'eaillere Jooliagh:

| Chron-oaylleeaght | Rere yn abbyrlhit | Earroo ny laaghyn |
| --- | --- | --- |
| 1 | Jerrey Geuree | 31 laa |
| 2 | Toshiaght Arree | 28 laaghyn, 29 ayns bleeantyn bishee |
| 3 | Mayrnt | 31 laa |
| 4 | Averil | 30 laaghyn |
| 5 | Boaldyn | 31 laa |
| 6 | Mean Souree | 30 laaghyn |
| 7 | Jerrey Souree | 31 laa |
| 8 | Luanistyn | 31 laa |
| 9 | Mean Fouyir | 30 laaghyn |
| 10 | Jerrey Fouyir | 31 laa |
| 11 | Sauin | 30 laaghyn |
| 12 | Y Nollick | 31 laa |

## Ny meeghyn ayns ny çhengaghyn Gaelgagh

| Gaelg | Enmyn Manninagh elley | Gaelg Albinagh | Yernish |
| --- | --- | --- | --- |
| Jerrey Geuree |  | Am Faoilleach | An tEanáir |
| Toshiaght Arree |  | An Gearran | An Fheabhra |
| Mayrnt | Mart, Mean-Arree, Mee ny Mannan | Am Màrt | An Márta |
| Averil | Jerrey Arree | An Giblean | An tAibreán |
| Boaldyn | Mee ny Cooagyn, Toshiaght Souree | An Cèitean | An Bhealtaine |
| Mean Souree |  | An t-Ògmhios | An Meitheamh |
| Jerrey Souree | Mee Vuigh | An t-Iuchar | An Iúil |
| Luanistyn | Toshiaght Fouyir | An Lùnasdal | An Lúnasa |
| Mean Fouyir |  | An t-Sultain | Meán Fómhair |
| Jerrey Fouyir |  | An Dàmhair | Deireadh Fómhair |
| Mee Houney | Toshiaght Gheuree | An t-Samhain | An tSamhain |
| Mee ny Nollick |  | An Dùbhlachd | An Nollaig |

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Yn Ghrian

| Yn Ghrian  |
| --- |
|  |
| Sorçh | rollage phreeu-straihagh jeh'n torçh G |
| Sorçh scaanagh (rollage) | G2V  |
| Moir-red | cree galactagh Raad Mooar Ree Gorree |
| Red lhiennoo | MooadeeCurain Badlag Y Dowan Mart Jupiter Sarn Uraanus Neptioon as corpaneyn as reddyn elley |
| Troghyn fishigagh as rollageagh meadragh |
| Foddeeaght veih'n Dowan | 1 AU  |
| Craue raadeeoil | 695,700 km  |
| Lheanaghey | 0  |
| Mooadys baghtal (V) | −26.74  |
| Crantessen uillinagh | 31.98 ′ |
| Eaghtyr y vaare | 6,082,000,000,000 km²  |
| Glout | 1,988,475 Rg , as 1 M☉  |
| Thummid | 1,412,000,000,000,000,000 km³  |
| Mean-ghlooaght | 162.2 g/cm³  |
| Ym-hayrn eaghtyragh | 274 m/s²  |
| Meainaght | 0.0122  |
| Çhiassid eaghtyragh |

|  |
| --- |
|  |
| 15,710,000 K  |

 |
| Lossanaght | 382,800,000,000,000,000 gigawatt  |
| Eash oolit | 4.57 billoon dy vleeantyn  |
| Ayrn jeh | Corys ny Greiney  |

Ta'n **Ghrian** ny rollage ta soit ayns çheshvean Chorys ny Greiney. Ta'n Chruinney as stoo elley (cur planaidyn, mynphlannadyn, dreigaghyn, comaidyn as joan 'syn earroo) cruinlaghey ee. Ta 99.8% glout Chorys ny Greiney soit ayns y Ghrian.

Ta thalloo ny Greiney jeant ass hiddragien (74% er glout, 92% er thummid), hailium (24-25% er glout, 7% er thummid) as beggan elmintyn elley, lhied as yiarn, nickyl, ocsygien, shillagon, sulfur, magnaishum, carboan, neion, kelkium as cromium. Ta rang scaanagh G2V eck. Ta *G2* cowraghey dy vel y thalloo mygeayrt 5,780 K er çhassid, as eh cur daah bane urree. Rere skeayley yn aeraght, t'eh jeeaghyn dy vel daah bane er y sollys.

## Imraaghyn

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Co-earrooder

Shenn cho-earrooder persoonagh IBM
Glioonag
CP NeXTstation
Myn-choearrooder PDP-7
Macintosh SE
She jeshaght eh **co-earrooder** ta laueaghey fysseree rere saraghyn ta enmyssit coadan.

Y chied jeshaghtyn va gollrish co-earrooder, haink rish ad ec mean y 20oo eash, ga dy row yn eie ayn ny s'leaie na shen. Va co-earrooderyn lectraneagh lheah cho mooar as shamyr.

She çhymshal covestit eh bun co-earrooderyn jeianagh. Foddee ad jannoo co-earrooder neuchramp beg dy liooar dy nod ad nyn gur ayns ooreyder laue. Ta'n co-earrooder persoonagh ny yalloo yn Eash Fys, as traa ta sleih smooinaght er co-earrooderyn, t'ad smooinaght orroosyn son y chooid smoo. Agh y cummey co-earrooder smoo cadjin t'ayn nish, she co-earrooder covestit. T'ad nyn jeshaghtyn beg as neuchramp as ymmyd jeant jeu dys stiurey saaseyn elley. Myr sampleyr, t'ad ry-akin ayns etlanyn, robotyn, cameraghyn as gaihyn.

T'ad geddyr-scarrey earrooderyn as co-earrooderyn er y fa dy nod co-earrooderyn tashtey as cooilleeney rollaghyn jeh saraghyn - claareyn. Ta shen lhiggey daue ve feer chaghlaaee. Y sheiltynys Church-Turing, she cummey maddaghtoil jeh'n chaghlaaeeys shoh: co-earrooder erbee as jargaght er lheh s'inshley echey, foddee eh jannoo obbyr erbee dy nod co-earrooder erbee elley jannoo. Co-earrooder persoonagh ny ard-choearrooder, foddee ad jannoo ny h-obbraghyn cheddin dy row traa as reamys tashtey dy liooar oc.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Ny Tropickyn

Caslys-seihill as y ghrianchryss cowrit lesh jiarg
Ynnydyn as emshyraght ghrianchryssagh oc, dy ghra myr shen, tempreilys vean harrish 18 °C (64 °F) er fud ny bleeaney.
She ard mygeayrt Cryss ny Cruinney ad **ny Tropickyn** (ny **yn Ghrianchryss** ny **yn Chryss Heh** keayrtyn). T'eh roshtyn Çhyndaa yn Phartan 'sy twoaie ec 23° 26′ 16″N (ny 23.4378°) N as Çhyndaa yn Ghoayr 'sy jiass ec 23° 26′ 16″ (ny 23.4378°) S. Ta ny Tropickyn goaill stiagh dagh ooilley ynnyd 'sy theihll raad ta'n Ghrian dy jeeragh er-dty-skyn keayrt ennagh 'sy vlein (poynt fo-ghreiney).

T'ad scarrey ny Tropickyn veih daa chryss elley ny cruinney: dowan-lheeadyn meanagh as ardjyn ardoil.

## Emshyraght as imbaghyn

Fliaghey meeoil meanagh rere cryss. Ta ny smoo fliaghey ayn ayns ny Tropickyn na t'ayns dowan-lheeadyn smoo.
Lhie ny Greiney harrish y vooir ayns Kota Kinabalu, yn Valaysia

Dy mennick ayns ymmyd cadjin, ta "grianchryssagh" ny "tropickagh" cowraghey emshyraght hropickagh, dy ghra myr shen, çheh as tash er fud ny bleeaney, as ram glassyraght ayn.

Ta imbaghyn çhirrmey as fliughey ec ymmodee ynnydyn tropickagh. Ayns lheid yn ynnyd, ta cooid smoo jeh fliaghey ny bleeaney goll er ceau 'syn imbagh fliaghee.
Cha nel feer imbagh fliaghee ec keyljyn fliaghee tropickagh, son ta fliaghey kinjagh oc er fud ny bleeaney. Ayns kuse d'ardjyn as imbagh fliaghee oc, ta brishey 'sy 'liaghey tra ta cryss cho-chleaynagh geayghyn ny Tropickyn scughey çheu-ard oc (eddyr oc as ard ny twoaie ny ard y jiass, rere y lieh-chruinney).

My ta'n imbagh fliaghee taghyrt 'syn imbagh çheh, ny 'sy tourey, ta fliaghey tuittym 'syn 'astyr son y chooid smoo. 'Syn imbagh shoh ta quallid aer çheet as quallid ushtey millish çheet dy ve ny share, as ta glassyraght gaase dy tappee, myr shen ta baair anmagh 'syn imbagh. Er y laue elley, ta thooillaghyn ayns awinyn as ta kuse dy veiyn shirrey thalloo ard. Ta quallid thallooin leodaghey er y fa dy vel stoo beaghee goll er laistey ass y thalloo, as ta crimmey ayn. Ayns ardyn as malaarey ayndaue, ta mennickaght ny smoo 'syn imbagh shoh. Dy cadjin, ta dolley bee leah 'syn imbagh shoh kyndagh rish yn imbagh çhirrym roish, son nagh vel y maair aarloo foast.

Cha nel emshyraght tropickagh ec dagh ard ayns ny Tropickyn. Ta tundrey alpagh as sleityn sniaghtagh ayn, goaill stiagh Mauna Kea, Slieau Kilimanjaro, as ny h-Andeeyn eddyr y Veneswaaley as ardjyn hwoaie yn Çhillee ny yn Argenteen. Rere rang-oardraghey emshyraght Köppen, shimmey ard ayns ny Tropickyn t'ad cur "çhirrym" ny "breck-hirrym" er, goaill stiagh yn Sahara, faasagh Atacama as eear-chooyl yn Austrail.

## Eggochoryssyn ny Tropickyn

Palmyn cro bainney 'sy Vrasseel.
Keyll tropickagh faggys da Fonds-Saint-Denis, Martinique, y Rank.
Ta lossreeyn tropickagh dooghyssagh da'n Ghrianchryss. Ta eggochoryssyn tropickagh goaill stiagh keyll 'liaghee, keyll yn-lhoamey hirrym, keyll yialgagh, faasagh as ynnydyn elley. Dy cadjin, ta bea-neuchaslys vooar ayn, chammah's dooieyn dooghyssagh, ayns keyljyn son y chooid smoo. Cha nel monney stoo beaghee ayns thalloo keyljyn tropickagh, as myr shen t'ad surranse jee-cheyllaghey giarrey as lostey, ny keayrtyn fo chorys troarey arraghee.

## Imraaghyn